**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

 Κως, 17-12-2019

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Πρωτοβουλίες για να αναδειχθούν στην πράξη οι δυνατότητες της Κω μέσα από δράσεις και παρεμβάσεις σε όλο το νησί, με στόχο την προώθηση του ποδηλατικού τουρισμού, λαμβάνει ο Δήμος Κω.

Πρόκειται για πολυδιάστατο στόχο που στηρίζεται στην ιστορική σχέση της Κω με το ποδήλατο ως μέσο μετακίνησης, στη σύνδεσή του με τον τουρισμό, στις υπάρχουσες υποδομές του νησιού και στις δυνατότητες επέκτασής τους, στο φυσικό περιβάλλον που προσφέρεται για την οριοθέτηση εναλλακτικών διαδρομών και στη σύγχρονη αντίληψη για υγιεινό τρόπο ζωής που συνδυάζει την καθημερινότητα με την άσκηση και τη διατροφή.

Όλα αυτά δίνουν τη δυνατότητα αξιοποίησης του ποδηλάτου στην καθημερινή ζωή δημοτών και επισκεπτών, στην ανάδειξή του μέσα από αθλητικές και ψυχαγωγικές δραστηριότητες.

Συνδυάζονται με τον καλύτερο τρόπο και επικεντρώνουν στο στόχο της δημοτικής αρχής για βιώσιμη κινητικότητα στον αστικό ιστό, ανάδειξη της ιστορίας, των πολιτισμικών διαδρομών και του φυσικού περιβάλλοντος και στην επανασύσταση της Κω στην τουριστική αγορά ως «νησί του ποδηλάτου».

Σε αυτό το πλαίσιο ο Δήμαρχος Θεοδόσης Νικηταράς καλεί σε συνάντηση, εκπροσώπους επαγγελματικών Φορέων, επαγγελματίες του τουρισμού και του κλάδου ποδηλάτου, αθλητικούς παράγοντες, **αύριο Τετάρτη 18 Δεκεμβρίου στις 19.00**, στην αίθουσα του Δημοτικού Συμβουλίου.

Γραφείο Τύπου